при официалния контрол, извършван от държавите членки в съответствие с приложение II към Регламент за изпълнение (ЕС) 2019/1793, бяха установени чести случаи на неспазване на съответните изисквания, предвидени в законодателството на Съюза по отношение на замърсяването с остатъци от пестициди. Поради това е целесъобразно честотата на проверките за идентичност и физическите проверки, които трябва да се извършват на такива пратки, да се увеличи на 20 %.
 (16)
 По отношение на пратките с ориз от Индия и Пакистан данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване с остатъци от афлатоксини и охратоксин A. Поради това е необходимо да се изисква засилен официален контрол върху въвеждането на такива пратки. Поради това в приложение I към Регламент за изпълнение (ЕС) 2019/1793 следва да бъдат добавени вписвания за посочените стоки от Индия и Пакистан, като честотата на проверките за идентичност и физическите проверки бъде определена на 10 %.
 (17)
 По отношение на пратките с готу кола (Centella asiatica) и алтернантера (Alternanthera sessilis) от Шри Ланка данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване с остатъци от пестициди. Поради това е необходимо да се изисква засилен официален контрол върху въвеждането на такива пратки. Поради това в приложение I към Регламент за изпълнение (ЕС) 2019/1793 следва да бъдат добавени вписвания за посочените стоки от Шри Ланка, като честотата на проверките за идентичност и физическите проверки бъде определена на 10 %.
 (18)
 От април 2021 г. насам лешниците и продуктите, произведени от лешници, от Турция се подлагат на засилен официален контрол поради риска от замърсяване с афлатоксини. Официалният контрол, извършван от държавите членки, и наличната информация свидетелстват за обща задоволителна степен на спазване на съответните изисквания, предвидени в законодателството на Съюза. Поради това вече не е обосновано извършването на засилен официален контрол на тези стоки и съответното вписване в приложение I към Регламент за изпълнение (ЕС) 2019/1793 следва да бъде заличено.
 (19)
 По отношение на пратките с грейпфрути от Турция данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване с остатъци от пестициди. Поради това е необходимо да се изисква засилен официален контрол върху въвеждането на такива пратки. Поради това в приложение I към Регламент за изпълнение (ЕС) 2019/1793 следва да бъдат добавени вписвания за посочената стока от Турция, като честотата на проверките за идентичност и физическите проверки бъде определена на 10 %.
 (20)
 От януари 2020 г. насам мандарините (включително тангерини и сатсумаси), клементинки, wilkings и подобни цитрусови хибриди и портокалите от Турция се подлагат на засилен официален контрол поради риска от замърсяване с остатъци от пестициди. Официалният контрол върху тези хранителни продукти от страна на държавите членки показва, че процентът на несъответствие с изискванията